|  |  |
| --- | --- |
|  |  |

**Undervisningsevalueringsrapport for F22 på Institut for Tværkulturelle og Regionale Studier**

|  |
| --- |
| Fordeling af evalueringsresultater |

Indledningsvis angives, hvor mange af de evaluerede kurser, der placerer sig i de enkelte kategorier.

For hvert kursus angives i hvilken kategori, kurset **samlet set** befinder sig. Selv om en evaluering indeholder både A-, B- og C-elementer, skal den kun angives i én kategori.

|  |
| --- |
| Udbudte kurser: 102Kurser evalueret: 97 *(95.1%, heraf mangler 7 hold at blive evalueret)*Besvarelser i alt: 1014Indplaceringer:A: 3 *(3.09%)*B: 92 *(94.85%, heraf 18 pil op og 9 opfølgning)*C: 2 *(2.06%)* |

|  |  |  |  |  |
| --- | --- | --- | --- | --- |
| Uddannelse og niveau | A | B | C | Mangler evaluering |
| Assyriologi (BA+KA) | 0 | **2,** heraf 0 pil op;0 opfølgning | 0 | 0 |
| Asienstudier (KA) | 0 | **7,** heraf0 pil op;1 opfølgning | 0 | 0 |
| Grønlandske og arktiske studier (BA+KA) | 0 | **3,** heraf1 pil op;1 opfølgning | **1** | 1 kursus |
| Indianske Sprog og Kulturer (BA+KA) | 0 | **3,** heraf0 pil op;1 opfølgning | 0 | 0 |
| Japanstudier (BA) | 0 | **5,** heraf2 pil op;0 opfølgning | 0 | 0 |
| Kinastudier (BA) | 0 | **8,** heraf0 pil op;0 opfølgning | 0 | 0 |
| Komparative Kulturstudier (BA+KA) | **1** | **2,** heraf0 pil op;1 opfølgning | 0 | 0 |
| Koreastudier (BA) | 0 | **5,** heraf1 pil op;0 opfølgning | 0 | 0 |
| Minoritetsstudier (BA+KA) | 0 | **2,** heraf1 pil op;0 opfølgning | 0 | 0 |
| Moderne Indien og Sydasienstudier (BA) | **1** | **3,** heraf2 pil op;0 opfølgning | 0 | 0 |
| Mellemøststudier (BA+KA) | 0 | **7,** heraf0 pil op;0 opfølgning | 0 | 1 kursus6 hold |
| Nærorientalsk Arkæologi (BA+KA) | 0 | **3,** heraf1 pil op;0 opfølgning | 0 | 0 |
| Religionsvidenskab (BA+KA) | 0 | **7,** heraf4 pil op;1 opfølgning | 0 | 0 |
| ToRS fælles udbud (BA) | 0 | **13,** heraf1 pil op;1 opfølgning | 0 | 0 |
| Tværkulturelle Studier (KA) | 0 | **3,** heraf0 pil; 2 opfølgning | 0 | 0 |
| Ægyptologi (BA+KA) | 0 | **3,** heraf0 pil op;0 opfølgning | 0 | 0 |
| Østeuropastudier (BA+KA) | **1** | **15,** heraf4 pil op;1 opfølgning | **1** | 1 kursus1 hold |
| Åbent Universitet | 0 | **1,** heraf1 pil op;0 opfølgning | 0 | 2 kurser |
| I alt | **3** | **92, heraf18 pil op;9 opfølgning** | **2** | **5 kurser7 hold** |

Nedenfor bedes studienævnet uddybe evalueringsresultaterne samlet for hver kategori.

|  |
| --- |
| Flere kurser er blevet evalueret efter hold og har derfor **fået flere indplaceringer**, selvom det kun er et fag. De kurser der har fået en B – indplacering med opfølgning indgår i opregningen af antal B kurser på den konkrete uddannelse, men står derudover i parentes ved hver uddannelse.Kurser udbudt under Åbent universitet bliver evalueret særskilt i den interne rapport men indgår i ovenstående skema og i den overordnede statistisk. Der er i alt tale om 3 ÅU-kurser, hvor et er blevet evalueret og de to andre ikke (alle på MØS).Denne evalueringsrapport bygger på udtryk fra den mere detaljerede interne rapport.  |

**Kategori A**

Her fokuseres primært på positive erfaringer og tiltag, andre kan drage nytte af.

|  |
| --- |
| Tre kurser har i Forårssemesteret 2022 har modtaget en A-kategorisering. De kurser, som ligger i kategori A, er kurser, som har været ekstraordinære gode i form af særdeles positive evalueringer fra alle de deltagende studerende. I disse evalueringer har næsten alle eller flertallet af de studerende nævnt f.eks. kurset som værende velorganiseret, dynamisk med brug af konstruktivt læringsmiljø og højt læringsudbytte, og f.eks. med god brug af nye typer materialer, gode gæsteforelæsninger og for f.eks. god anvendelse af podcasts, film etc. De kurser, der har modtaget A-kategorisering er: * MIS, Hindi propædeutik 2
* ØST, Oversættelse til dansk hold BKMS
* KK, Migration, politik og social forandring
 |

**Kategori B**

Her kommenteres ganske kort.

|  |
| --- |
| De fleste kurser (92) falder under kategori B, da det drejer sig om kurser, der har modtaget overvejende positive evalueringer fra de deltagende studerende. Kurset har fungeret tilfredsstillende i forhold til de studerendes læringsudbytte og faglige indhold nogle gange med enkelte konstruktive kritikpunkter. I 18 kurser er der blevet givet et B pil op, da det drejer sig om kurser og hold, som har fået meget positive evalueringer, men hvor der ikke har været nævnt de ekstraordinære pædagogiske og faglige tiltag som giver anledning til en A-kategori-placering.9 B-kurser (heraf dog nogle der bare er et hold ud af flere på et B-kursus) falder dog inden for kategorien B med opfølgning. Det handler her om f.eks. om kurser, , hvor der er blevet givet meget lidt eller måske ingen feedback, hvor der har været uklare eller modstridende oplysninger, eller hvor kursusbeskrivelsen ikke har passet tilstrækkeligt med det faktiske indhold af kurset , hvor der har manglet feedback, struktur og/ eller koordinering. Et enkelt kursus har både modtaget pil og opfølgning. Pil op for meget god undervisning og engagerede underviser og opfølgning som følge af en meget kraftig kritik af kursets plads på uddannelsen og af kravene i studieordningen. Tallet for B- med er lavere end V21 hvor det lå usædvanligt højt med 13 kurser med opfølgning. Opfølgning foretages af en relevant person i forhold til de i evalueringerne der har givet grundlag for kritikken. F.eks. af studieleder, studienævnsformand, et nævnsmedlem, eller uddannelsesleder. Studienævnet anbefaler en konkret opfølgning, men studieleder kan vælge andre løsninger. |

**Kategori C**

Her angives særlige opmærksomhedspunkter samt hvilke justeringer og øvrige initiativer, de har givet anledning til.

|  |
| --- |
| Der har været 1 C kursus foråret 2022. Det svarer til det sædvanlige antal som plejer at være på mellem 0 og 2 C- kurser pr. semester. I efteråret 2021 var det på 4 kurser, så antallet er C- kurser er nu faldet til deres sædvanlige niveau. Dette C –kursus havde negative besvarelser i alle kategorier og der var store problemer med dårligt miljø på holdet samt underviserskift og manglende feedback. |

|  |
| --- |
| Evaluering af andre undervisningsaktiviteter |

Her beskriver studienævnet kort, hvordan det har evalueret bachelorprojekter, specialer, projektorienterede forløb og udlagt undervisning samt angiver de vigtigste pointer fra evalueringerne af samme.

|  |
| --- |
| I det følgende gives der et kort resumé af:Specialevejledning; Specialerne er afleveret i perioden 1.februar 2022 til og med 31. august 2022Bachelorvejledning. Studerende tilmeldt ordinær eksamen i S/22 og re-eksamen i S/2Projektorienterede forløb. Studerende tilmeldt ordinær eksamen i S/22 og re-eksamen i S/2I den interne rapport er der længere resumeer tilgængelige – de kan rekvireres ved henvendelse til Studienævnet. **Bachelorvejledning**Studerende tilmeldt ordinær eksamen i S/22 og re-eksamen i S/2Til den ordinære eksamen og sygereeksamen er der distribueret 65 skemaer (heraf 51 til den ordinære eksamen) og 44 har svaret (heraf 34 til den ordinære eksamen). I den følgende gennemgang af de kvantitative svar er besvarelserne samlet, mens der er enkelte specificeringer af, hvorvidt det pågældende svar er givet ved aflevering til den ordinære termin eller syge-reeksamen, hvor det er relevant.  Blandt informationskilderne til viden om BA-projektet er studieordningen den mest anvendte: 65 procent angiver ”med meget stort udbytte” eller ”med stort udbytte”. Bachelorintroduktion, informationssøgningskurser, skriveworkshops samt studievejledningen anvendes også men i noget mindre grad end studieordningen. Brugen af studievejledning varierer dog ganske betydeligt mellem dem, der afleverer til den ordinære termin og dem, der afleverer til syge-/reeksamen (henholdsvis 24 procent af dem, der har afleveret til ordinær termin, og 80 procent af dem, der har afleveret til syge-/reeksamen at de har brugt studieordningen ”med meget stort udbytte” eller ”med stort udbytte”.  Det understreges af de studerende hvor vigtig vejledningen er. Det drejer sig ikke mindst om hjælp til at træffe de rigtige beslutninger undervejs (fx i forhold til teori, begreber eller metode), tekst-feedback og hjælp til at strukturere BA-forløbet. **Projektorienteret forløb** Studerende tilmeldt ordinær eksamenstermin i S/22 og re-eksamenstermin i S/22.Der er distribueret 51 skemaer og 11 er blevet besvaret. Svarprocent: 22%. Projektorienterede forløb fordelt:- 2 ud af 11 var bachelorstuderende - 9 ud af 11 var kandidatstuderendeRespondenterne har primært anvendt Studieordningen og Studievejledningen til at få information om forløbet (5 ud af 11), samt Studieinformation på KUnet og information andre steder fra (4 ud af 11). Det drejer sig i sidste tilfælde primært om vejleder. En studerende angiver, at det har været vanskeligt at finde information, og at processen har været rodet.De fleste studerende angiver, at det faktiske tidsforbrug hos projektværten i høj grad stemte overens med hvad der var aftalt inden opstart .6 ud af 9 angiver, at arbejdsopgaverne i høj grad svarede til, hvad der var aftalt, mens 3 ud af 9 svarer at det i nogen grad.Der er overvejende god tilfredshed med vejledningen: 4 ud af 6 angiver have haft meget stort eller stort udbytte af den faglige vejledning, mens 2 angiver mindre. Omfanget af vejledningen angives som tilpas, men det synes mere uklart for de studerende, hvilket fagligt udbytte, de har fået af vejledningen. Det, der især driver processen, er selvstændigt arbejde med opgaven og sparring med praktikstedet. Den faglige vejledning i mindre grad. **Specialeforløb** Specialerne er afleveret i perioden 1.februar 2022 til og med 31. august 2022. Der er 17 studerende, der har besvaret evalueringen, heraf har 11 afleveret ved 1.kontrakt. Som begrundelse for at indgår 2.kontrakt angives bl.a., at fire måneder er for kort tid, og at man har prioriteret studiearbejde ved siden af. Ca. 40 procent af de studerende angiver at have haft ”meget stort udbytte” eller ”stort udbytte” af specialeintroduktionen, studievejledningen og studieordningen som faglig rettesnor, mens knap 18 procent svarer tilsvarende i forhold til skriveworkshops og specialekontrakten som projektstyringsværktøj. 30 procent angiver at have brug andre ting i processen TidsforbrugDe studerendes gennemsnitlige selvestimerede tidsforbrug ligger på ca. 29,6 timer/ugen og 5,5 måned med specialearbejdet. En angiver dog, at det er en umulig opgave at tidsætte arbejdet.Vejledningen:Alle studerende angiver at have haft gavn af vejledningen. Vejledningen foregik primært med møder med vejlederen (81 procent), vejledning pr. e-mail eller anden korrespondance (69 procent) og vejledning pr. telefon/skype el.lign. (51 procent). 25 procent har deltaget i klyngevejledning. I fritekstsvarene angående hvilke elementer, der har været særligt godt og/eller udbytterigt i vejledningen, nævnes blandt andet, det at kunne få konkrete råd i forhold til litteratur og valg undervejs, feedback på ideer og skrivning, hjælp til at styre processen. Flere nævner også selve relationen som vigtig.Der er forskellige meninger om klyngevejledning – det er vigtigt at klyngevejledning bliver godt rammesat. I fritekstsvarene angående hvilke elementer, der har været frustrerende eller uhensigtsmæssige i vejledningen såsom lang responstid, mange rettelser hvergang og vejleders manglende indsigt i den valgte teori. De studerende angiver, at det især er deres eget selvstændige arbejde, der har drevet specialeprocessen frem (91 procent), mens vejledning nævnes af 63 procent og 31 procent angiver samtaler med andre studerende som motiverende.**Udlagt undervisning**Der har i F2022 ikke været studerende på udlagt ophold.**Udlandsophold**F2022 har set et opsving i mulighederne for udlandsophold. Alle studerende fra fag med obligatorisk udlandsophold er kommet afsted. Dog er der på grund af den nuværende politiske situation ikke muligt for de russisk studerende at studere i Rusland. Nogle af disse tog i stedet på ophold i Almaty i Kazakhstan som selvarrangeret ophold. TORS’ studerende tager derudover på meritgivende ophold, der ikke er en del af det obligatoriske udlandssemester og på praktikophold i de lande, der er relevante for deres specialiseringer. KU sender evalueringsskemaer til alle Erasmus studerende, til studerende der har fået internationaliseringsstipendium og til udvekslingsstuderende. Resultaterne af disse evalueringer ligger på nettet. Fra Efteråret 2022 når alle studerende er kommet ind i student mobility systemet sender KU evalueringsskemaer ud til alle studerende på udlandsophold. Nogle af afdelingerne på ToRS udfører derudover evalueringer til internt brug der også omfatter studerende der har været på selvarrangerede ophold som en del af det obligatoriske udlandssemester. Dette skal tages op til revision når alle studerende får et skema fra KU. SN har ikke evalueringsforpligtelse eller redskaber til en formel evaluering af meritgivende studieophold, men holder sig alligevel via fagene informeret om disse ophold, da de er en vigtig del af den samlede uddannelse. |

|  |
| --- |
| Opfølgning på seneste evalueringsrapport |

Nedenfor angiver studienævnet status over sidste evalueringsrapports opfølgningsinitiativer.

|  |
| --- |
| De kurser der fik B med opfølgning er der blevet fulgt op på. Ansvaret for opfølgningen ligger hos studielederen, men Studienævnet foreslår overfor studieleder den type opfølgning, der kunne tænkes at være passende i forhold til problemets karakter.Studielederen har taget samtaler med de undervisere hvis kurser har fået C.  |

|  |
| --- |
| Pædagogisk kompetenceudvikling |

Her kan studienævnet angive eventuelle initiativer og tanker vedrørende pædagogisk kompetenceudvikling som undervisningsevalueringen har givet anledning til.

|  |  |
| --- | --- |
| Studienævnet vil blandt andet med baggrund i evalueringerne fra Corona-årene og efter gøre digitalisering til emne for undervisningens dag. Opmærksomhedspunkter i forbindelse med af evaluering af BA og KA projekter og praktikorienterede forløb formidles udover i intern og ekstern rapport også af studienævnsformanden på fællesmøder. Studienævnets undervisningsevalueringsudvalg vil gå videre med hvorledes erfaringer fra evaluering af undervisning og vejledningsforløb kan bruges og deles på hensigtsmæssig facon, bl.a. med henblik på at vejledere/undervisere kan lære af hinandens erfaringer, uden at der finder mere af-anonymisering sted end hidtil. |  |

|  |
| --- |
| Evalueringsplan |

Nedenfor indsætter studienævnet et link til dets evalueringsplan for perioden.

|  |
| --- |
| <https://tors.ku.dk/ominstituttet/studienaevn/evaluering/rapporter/>Evalueringsplanen står nederst i linket |

|  |
| --- |
| Andet |

Nedenfor kan anføres yderligere oplysninger, der har relevans for undervisningsevalueringen.

|  |
| --- |
| Evalueringsrapporten er formateret og uploadet på ny i F24. Der er ikke foretaget rettelser af indholdsmæssig karakter. |